রাজ্যে বাম-কংগ্রেস জোটের চেষ্টায় কোনও লাভ হবে না। ভোটের ফল বেরোলে রাজ্যে কোনও স্বীকৃত বিরোধী দলই থাকবে না। আজ এভাবেই বাম ও কংগ্রেস শিবিরকে উড়িয়ে দিলেন  মন্ত্রী সুব্রত মুখোপাধ্যায়। বিরোধী দলের নেতারা অবশ্য দাবি করছেন, জোট নিয়ে ভয় পেয়েছেন শাসক দলের নেতারা। তাই বার বার এধরনের আস্ফালন। তৃণমূলকে হারাতে কী কংগ্রেসের হাত  ধরবে সিপিএম?  ভোটের আগে এই জল্পনায় সরগরম রাজ্য রাজনীতি। বিরোধী শিবিরে  যখন জোট তত্‍পরতা তুঙ্গে, তখনই জোট নিয়ে বার বার কটাক্ষ শোনা গেছে শাসকদলের গলায়। দলের নেতামন্ত্রীরা তো বটেও, জোট নিয়ে তীব্র আক্রমণ শানিয়েছেন খোদ তৃণমূলনেত্রীও।
 ওয়েব ডেস্ক: রাজ্যে বাম-কংগ্রেস জোটের চেষ্টায় কোনও লাভ হবে না। ভোটের ফল বেরোলে রাজ্যে কোনও স্বীকৃত বিরোধী দলই থাকবে না। আজ এভাবেই বাম ও কংগ্রেস শিবিরকে উড়িয়ে দিলেন  মন্ত্রী সুব্রত মুখোপাধ্যায়। বিরোধী দলের নেতারা অবশ্য দাবি করছেন, জোট নিয়ে ভয় পেয়েছেন শাসক দলের নেতারা। তাই বার বার এধরনের আস্ফালন। তৃণমূলকে হারাতে কী কংগ্রেসের হাত  ধরবে সিপিএম?  ভোটের আগে এই জল্পনায় সরগরম রাজ্য রাজনীতি। বিরোধী শিবিরে  যখন জোট তত্‍পরতা তুঙ্গে, তখনই জোট নিয়ে বার বার কটাক্ষ শোনা গেছে শাসকদলের গলায়। দলের নেতামন্ত্রীরা তো বটেও, জোট নিয়ে তীব্র আক্রমণ শানিয়েছেন খোদ তৃণমূলনেত্রীও। এবার মুখ খুললেন সুব্রত মুখোপাধ্যায়। তৃণমূলের নিরঙ্কুশ গরিষ্ঠতা নিয়ে আশাবাদী পঞ্চায়েতমন্ত্রীর দাবি, ভোটের ফল বেরোলে রাজ্যে স্বীকৃত বিরোধী দল বলেই কিছু থাকবে না। বিরোধীদের তোপ, জোট সম্ভাবনায় ভয় পেয়েছে তৃণমূল।  তাই বার  বার কটাক্ষ করছেন শাসকদলের নেতামন্ত্রীরা। মুখে কটাক্ষ করলেও, শাসকদল যে জোট প্রক্রিয়ার দিকে তীক্ষ্ণ নজর রেখেছে, সেবিষয়ে নিশ্চিত রাজনৈতিক মহল। সম্ভবত সেই কারণেই বার বার জোট নিয়ে কটাক্ষ শোনা যাচ্ছে তৃণমূল নেতৃত্বের গলায়।